Návrh rozhodnutie Rady o podpise Protokolu o integrovanom riadení pobrežných zón v oblasti Stredozemného mora (Dohovor o ochrane morského prostredia a pobrežných oblastí Stredozemného mora) v mene Európskeho spoločenstva /* KOM/2008/0527 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 3.10.2008 KOM(2008) 527 v konečnom znení Návrh ROZHODNUTIE RADY o podpise Protokolu o integrovanom riadení pobrežných zón v oblasti Stredozemného mora (Dohovor o ochrane morského prostredia a pobrežných oblastí Stredozemného mora) v mene Európskeho spoločenstva (predložená Komisiou) DÔVODOVÁ SPRÁVA 1. Dohovor o ochrane morského prostredia a pobrežných zón Stredozemného mora, známy aj ako „Barcelonský dohovor“, bol pôvodne uzavretý v Barcelone v roku 1976 a 10. júna 1995 bol zmenený a doplnený. Platnosť nadobudol 9. júla 2004. Zmluvnými stranami dohovoru sú Európske spoločenstvo a všetky pobrežné členské štáty EÚ v oblasti Stredozemného mora. V článku 4 ods. 3 zmeneného a doplneného protokolu sa od zmluvných strán jednoznačne vyžaduje, aby podporovali integrované riadenie pobrežných zón pri zohľadnení ochrany oblastí ekologického a krajinného významu a racionálneho využívania prírodných zdrojov. 2. V rámci EÚ je hlavným nástrojom podpory integrovaného riadenia pobrežných zón odporúčanie Európskeho parlamentu a Rady o implementácii integrovaného riadenia pobrežných zón v Európe (2002/413/ES, Ú. v. ES L 148, 6.6.2002). V kapitole V odporúčania sa zdôrazňuje význam spolupráce v súvislosti s regionálnymi morami v záujme dosiahnutia lepšej koordinácie a riešenia cezhraničných otázok týkajúcich sa pobrežných zón. Spoločenstvo podporuje integrované riadenie vo väčšom rozsahu prostredníctvom horizontálnych nástrojov, a to aj v oblasti ochrany životného prostredia. Tieto aktivity teda takisto prispievajú k integrovanému riadeniu pobrežných zón. Integrované riadenie pobrežných zón je jedným z prvkov integrovanej námornej politiky EÚ. 3. Vďaka rozhodnutiu Rady z 27. novembra 2006 sa Komisia v mene Spoločenstva a v konzultácii s predstaviteľmi členských štátov zúčastnila rokovaní uskutočnených na základe dohovoru s cieľom pripraviť Protokol o integrovanom riadení pobrežných zón v oblasti Stredozemného mora. Rokovania boli uzavreté 20. januára 2008 prijatím konečného znenia protokolu na konferencii splnomocnených zástupcov. Protokol podpísali všetky členské štáty EÚ, ktoré sú zmluvnými stranami Barcelonského dohovoru, s výnimkou Cypru. Protokol je otvorený na podpis do 20. januára 2009. 4. V pobrežných zónach Stredozemného mora je životné prostredie stále vystavené veľkému tlaku a dochádza aj k zhoršovaniu kvality pobrežných zdrojov. Protokol poskytuje rámec na stimuláciu intenzívnejšieho a jednotnejšieho prístupu s účasťou verejnosti a zainteresovaných strán zo súkromného sektora vrátane zástupcov občianskej spoločnosti a hospodárskych subjektov. Takýto integrovaný prístup je nevyhnutný v záujme riešenia uvedených problémov účinnejším spôsobom, ako aj dosiahnutia udržateľnejšieho rozvoja pobrežných zón Stredozemného mora. 5. Protokol zahŕňa širokú škálu ustanovení, ktoré sa budú musieť implementovať na rôznych úrovniach štátnej správy s prihliadnutím na zásady subsidiarity a proporcionality. Zatiaľ čo sa konanie Spoločenstva v záujme podporovať integrované riadenie pobrežných zón, okrem iného s prihliadnutím na cezhraničný charakter väčšiny environmentálnych problémov, považuje za vhodné, členské štáty a ich dotknuté príslušné orgány budú zodpovedné za navrhovanie a implementáciu určitých podrobných opatrení (napr. vymedzovanie zón so zákazom výstavby) ustanovených v protokole a súvisiacich s pobrežným územím. Vzhľadom na uvedené skutočnosti je vhodné, aby Spoločenstvo podpísalo Protokol o integrovanom riadení pobrežných zón v oblasti Stredozemného mora s výhradou jeho následného uzavretia. Návrh ROZHODNUTIE RADY o podpise Protokolu o integrovanom riadení pobrežných zón v oblasti Stredozemného mora (Dohovor o ochrane morského prostredia a pobrežných oblastí Stredozemného mora) v mene Európskeho spoločenstva RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 175 ods. 1 v spojení s jej článkom 300 ods. 2 prvým pododsekom prvou vetou, so zreteľom na návrh Komisie[1], keďže: (1) Dohovor o ochrane morského prostredia a pobrežných oblastí Stredozemného mora bol uzavretý v mene Európskeho spoločenstva rozhodnutiami Rady 77/585/EHS a 1999/802/ES[2]. (2) V článku 4 ods. 3 písm. e) dohovoru sa zmluvné strany zaväzujú podporovať integrované riadenie pobrežných zón pri zohľadnení ochrany oblastí ekologického a krajinného významu a racionálneho využívania prírodných zdrojov. (3) V odporúčaní Európskeho parlamentu a Rady z 30. mája 2002 o implementácii integrovaného riadenia pobrežných zón v Európe[3], a najmä v jeho kapitole V, sa podporuje implementácia integrovaného riadenia pobrežných zón v kontexte platných dohovorov so susediacimi krajinami vrátane nečlenských štátov EÚ v oblasti toho istého regionálneho mora. (4) Spoločenstvo podporuje integrované riadenie vo väčšom rozsahu prostredníctvom horizontálnych nástrojov, a to aj v oblasti ochrany životného prostredia. Tieto aktivity teda prispievajú k integrovanému riadeniu pobrežných zón. (5) Európska rada na svojom zasadnutí 14. decembra 2007 schválila integrované riadenie pobrežných zón ako jeden z prvkov integrovanej námornej politiky EÚ. (6) Vďaka rozhodnutiu Rady z 27. novembra 2006 sa Komisia v mene Spoločenstva a v konzultácii s predstaviteľmi členských štátov zúčastnila rokovaní uskutočnených na základe dohovoru s cieľom pripraviť Protokol o integrovanom riadení pobrežných zón v oblasti Stredozemného mora. (7) Výsledkom týchto rokovaní bolo prijatie znenia protokolu na konferencii splnomocnených zástupcov 20. januára 2008 a tento protokol bude otvorený na podpis do 20. januára 2009. (8) V pobrežných zónach Stredozemného mora je životné prostredie stále vystavené veľkému tlaku a dochádza aj k zhoršovaniu kvality pobrežných zdrojov. Protokol poskytuje rámec na stimuláciu intenzívnejšieho a jednotnejšieho prístupu s účasťou verejnosti a zainteresovaných strán zo súkromného sektora vrátane zástupcov občianskej spoločnosti a hospodárskych subjektov. Takýto integrovaný prístup je nevyhnutný v záujme riešenia uvedených problémov účinnejším spôsobom, ako aj dosiahnutia udržateľnejšieho rozvoja pobrežných zón Stredozemného mora. (9) Protokol zahŕňa širokú škálu ustanovení, ktoré sa budú musieť implementovať na rôznych úrovniach štátnej správy s prihliadnutím na zásady subsidiarity a proporcionality. Zatiaľ čo sa konanie Spoločenstva v záujme podporovať integrované riadenie pobrežných zón, okrem iného s prihliadnutím na cezhraničný charakter väčšiny environmentálnych problémov, považuje za vhodné, členské štáty a ich dotknuté príslušné orgány budú zodpovedné za navrhovanie a implementáciu určitých podrobných opatrení na pobrežnom území (napr. vymedzovanie zón so zákazom výstavby) ustanovených v protokole. (10) Je vhodné, aby bol Protokol o integrovanom riadení pobrežných zón v oblasti Stredozemného mora podpísaný v mene Spoločenstva s výhradou jeho následného uzavretia, SA ROZHODLA TAKTO: Jediný článok Týmto sa predseda Rady poveruje určiť osobu splnomocnenú (osoby splnomocnené) na podpis Protokolu o integrovanom riadení pobrežných zón v oblasti Stredozemného mora k Dohovoru o ochrane morského prostredia a pobrežných oblastí Stredozemného mora v mene Spoločenstva s výhradou jeho následného uzavretia. V Bruseli […] Za Radu predseda [1] Ú. v. EÚ C , , s. . [2] Ú. v. ES L 240, 19.9.1977, s. 1; Ú. v. ES L 322, 14.12.1999, s. 32. [3] 2002/413/ES, Ú. v. ES L 148, 6.6.2002, s. 24.